สวัสดีครับ ผมมีอาการมึนหัวหลังตื่นนอน และทานอาหารเช้าไม่ค่อยได้ พอจะมีวิธีดูแลตัวเองยังไงได้บ้างครับ และอาการแบบไหนถึงต้องรีบไปหาครับ
สวัสดีค่ะ อาการมึนศีรษะหลังตื่นนอน คลื่นไส้นั้น ยังเป็นอาการที่ไม่จำเพาะเจาะจงกับโรคใดอย่างชัดเจน หากเป็นมึนแค่ชั่วคราวหลังตื่นนอนก็อาจจะเป็นภาวะปกติ ส่วนเรื่องคลื่นไส้ กินข้าวได้น้อยนั้น อาจจะเกี่ยวกับอาหารเป็นพิษ กระเพาะอาหารอักเสบ กรดไหลย้อน ได้เช่นกัน หรือถ้าเป็นมึนแบบบ้านหมุน ร่วมกับคลื่นไส้ ก็อาจเป็นเกี่ยวกับระบบการทรงตัวของร่างกายเช่นน้ำในหูไม่เท่ากันหรือมีเนื้องอกในสมองหรือหูชั้นใน เป็นต้นแนะนำว่าถ้าอาการยังเป็นเรื้อรัง เป็นมากขึ้นเรื่อยๆ มีอาเจียนพุ่ง เดินเซ หรือเวียนศีรษะมาก ควรไปพบแพทยืเพื่อตรวจเพิ่มเติมการดูแลตนเองเบื้องต้นนั้นควรพักผ่อนให้เพียงพอ ไม่เปลี่ยนท่าเร็วจนเกินไป ดื่มน้ำมากๆ รับประทานอาหารอ่อนๆและสุกสะอาด